钦定古今图书集成/理学汇编/学行典/第047卷 > 朱子大全集 > 《答王子合》
## 钦定古今图书集成/理学汇编/学行典/第047卷 > 朱子大全集 > 《答王子合》

窃谓圣人既已玩《易》而默契其妙，自然“退藏于密” ，吉凶与民同患，更无先后之可言。

理固无先后，然时与事则不能无先后之殊矣。此等
处须仔细著实理会，不可一向掠空说向上去，无收
杀也。

性之初只有善，本无恶之可言，乃四德之元，五常之仁也。《孟子》所谓“性善” 者，此是也。明道言“继之者善” ，方言性之发用，则四端之心是也，乌得与情合而言之？

性之始终一于善而已，不当云性之初只有善也。若
如所云，则谓性之终为有恶，可乎？性之发用，非情而
何？情之初则可谓有善而无恶耳。乃若其情，“若”字，恐
亦未必训“顺”也。